  Виталий Пронин Журналистъёсын пумиськылӥз Кун Кенешысь Наукая, дышетонъя, культурая но егитъёсын ужан политикая ялан ужась комиссилэн кивалтӥсез Наталья Сударикова. - Шаерысьтымы 11-тӥ классэз йылпумъясь 6 сюрслэсь ятыр нылпиос ЕГЭ сёто, - вераз со. - Та амал юнматэмын федерал законэн, соин ик улосъёс экзаменъёсты асьсэ сямен тупатыны уг быгато. Бен, ЕГЭ-лэн тырмымтэосыз арысь аре шараясько, соин ик сое радъянэ но выльдонъёс пыртӥсько. Туэ, кылсярысь, математикаез сётозы 2 пӧртэм: та предметэз вузъёсын дышетыны чакласьёслы заданиос секытэсьгес каремын.Берло дыре уката бадӟым саклык висъяськыны кутскиз ӟуч кыллы - таӵе курон пуктэ Президент В. Путин. Озьы туэ выпускникъёс декабрь толэзе ик гожтӥзы ни сочинение. Удмуртиысь пиналъёс сое вормизы. Гурт школае ужаны лыктӥсь егит дышетӥсьёслы но воспитательёслы 1-тӥ арзэ ужамзы понна 40 сюрс манет, 2-тӥ ар понна 60 сюрс манет но 3-тӥ ар понна 80 сюрс манет сётӥськоз.- Тыршисько дышетӥсь-ёслэн ужан радлыказы пыриськытэк, - пусйиз Н. Сударикова. - Но мыным уг кельшы, куд-ог школаосын ӟуч кыллы дышето ке одӥгъёсыз дышетӥсьёс, литературалы - мукетъёсыз. Та предметъёс люконтэм луыны кулэ.Дышетскон арез оглом йылпумъянлы Н. Сударикова ӟеч дунъет сётӥз. Нылпиосмы устоесь тодон-валанъёссэс возьматӥзы олимпиадаосын. 100 мурт пыриськиз Россиын радъяськись вожвылъяськонъёсы, со пӧлысь 11-ез 1-тӥ интые потӥзы, 37-ез - 2-тӥ но 3-тӥ интыос басьтӥзы. Нош Пичи Пурга ёросысь Пугачёво школаысь Т. Вершинина но Ижысь 29-тӥ лицейысь И. Бычков Россилэн сборнояз сюризы, табере кунмылэсь данзэ калыккуспо вожвылъяськонын утёзы. Татьяна - физкультурая, Иван - математикая.Эшшо: Кун Кенешысь депутатъёс законэн юнматӥзы, гурт школае ужаны лыктӥсь егит дышетӥсьёслы но воспитательёслы 1-тӥ арзэ ужамзы понна 40 сюрс манет, 2-тӥ ар понна 60 сюрс манет но 3-тӥ ар понна 80 сюрс манет сётӥськоз шуыса. Нырысетӥ ар ортчиз, озьыен, туэ сентябре-октябре коньдонэз соос басьтыны кулэ ни.- Туннэ нуналлы 34 егит специалистлэн документъёсыз вуэмын, - вераз Наталья Сударикова. - Малпаськом, гужем вылтӥ таӵеос тросгес луозы. Соослы коньдон тыронлы элькун бюджетын 4 миллион манет чакламын, со 100 специалистлы тырмымон.Элина Кумачёва Туспуктӥз Александр Горбунов Теги: гуртудыс дышетон  